 Aminu Tambuwal to jawé olúbori ńi ìpínll Sokoto Lásikò ti ó ń ba àwọn akọroyin sọrọ ní ìpínlẹ Sokoto, agbẹnusọ ẹgbẹ APC Bello Danchadi sọ pe, irọ ni èsì ìdìbò ti àjọ INEC gbé jade nítori pé ètò náà ni kọnu-n-kọhọ ninu lọjọ Sátide, tí àwọn si ti ń ke gbajare ki ètò ìdìbò tó pari. O ni ẹgbẹ ti sááju ké si àjọ INEC nígbà ti ẹgbẹ òṣèlú PDP ń ṣe èrú ibò lọjọ sátide. O fi kun pé, ìyàtọ to wa láàrin èsì ìdìbò ẹni to wọle àtí ẹni to fi ìdi rẹmi kéré gbáà si àwọn to forúkọ silẹ nibi ti àtúndi ìbò ti waye, nítoripe wọn kò fún àwọn ènìyàn míràn láàyè láti dibo nígbà ti ẹri wà pe àwọn ẹgbẹ alátako ń díbo ní àìmọye ìgbà. Samuel Ortom, ẹgbẹ òṣèlú PDP tó jáwe olúbori ní Benue Bakan náà ní ìpínlẹ Benue, ẹgbẹ òṣèlú APC nínú àtẹjade kan to fí síta ní Markudi sàlàye pé, èsì àtúndi ìbò to wáye lọjọ satide kò ṣe àfihan ìfẹ àti ìpinnu ará ìlú. Atejade ọhun ti Eugene Aliegba tó jẹ akọwe ikọ ìpolngo Jime Ode fọwọ si sàlàyé pé, ilé ẹjọ ni àwọn yóò ti yanju gbogbo ọrọ náà. Ẹgbẹ òsèlú APC, ẹka ti ìpínlẹ Sokoto ti fi ààké kọri pe àwọn kò faramọ èsì àtúndi ìbò tó wáye lọjọ Sátide, nibi ti Gomina Aminu Tambuwal, oludije ẹgbẹ òṣèlú PDP ti jáwé olúbori. : APC: Wọn kò fún wa láàyè láti dibo nígbà ti ẹri wà pe ẹgbẹ PDP ń díbo ní àìmọye ìgbà 